b"\n_START_ARTICLE_\nDorve\n_START_SECTION_\nEtimologia\n_START_PARAGRAPH_\nSegons Joan Coromines, Dorve \xc3\xa9s un dels molts top\xc3\xb2nims pirinencs d'origen bascoide, prerom\xc3\xa0, per\xc3\xb2 del qual costa de precisar-ne l'origen exacte.\n_START_SECTION_\n\xc3\x88poca moderna\n_START_PARAGRAPH_\nEn el fogatge del 1553, Dorbe declara 5 focs laics i 1 d'eclesi\xc3\xa0stic (uns 30 habitants).\n_START_SECTION_\nEdat contempor\xc3\xa0nia\n_START_PARAGRAPH_\nPascual Madoz dedica un article del seu Diccionario geogr\xc3\xa1fico... a Dorbe. Hi diu que \xc3\xa9s una localitat amb alcalde situada en el vessant d'una muntanya molt alta, a la Vall d'\xc3\x80neu. El clima \xc3\xa9s fred i ben ventilat, i s'hi pateixen pulmonies i reumes. Tenia en aquell moment 8 cases i l'esgl\xc3\xa9sia parroquial de Sant Bartomeu, servida per un rector natural de la vall. Hi ha diverses fonts amb aig\xc3\xbces molt fortes. Les terres s\xc3\xb3n fluixes i pedregoses, molt muntanyoses, amb muntanyes molt altes al nord i a l'est, algunes amb boscos i d'altres despoblades. S'hi collia blat, s\xc3\xa8gol, ordi, fenc, patates i fruites. S'hi criava tota mena de bestiar, i hi havia ca\xc3\xa7a de llebres, isards, perdius i alguns \xc3\xb3ssos. Comptava amb 13 ve\xc3\xafns (caps de casa) i 80 \xc3\xa0nimes (habitants)."